Eutheia

Eutheia er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd. Det er funnet tre arter i Norge.

 Utseende 
Små (1-1,5 millimeter), mørke eller brunlige, blanke, fint hårete biller. De kjennes lett fra de fleste andre perlebiller på at pronotum ved roten er nesten like bredt som dekkvingene, slik at ytterkantene på pronotum og dekkvingene danner en nærmest kontinuerlig kurve. Utseendemessig kan de minne om arter i familiene Cryptophagidae eller muggbiller (Latridiidae) men de har ikke klubbeformede antenner. Antennene er omtrent så lange som hode og pronotum til sammen, de blir gradvis tykkere mot spissen, men har ingen markert kølle. Hodet er forholdsvis bredt med temmelig store, utstående fasettøyne, i motsetning til de fleste andre perlebiller der disse er ganske små. Pronotum er omtrent så langt som bredt, klokkeformet sett ovenfra, med markerte, rettvinklede bakhjørner og to par groper ved bakkanten. Dekkvingene er ovale, som vanlig hos denne familien. Det bakerste bakkroppsleddet stikker vanligvis ut bak dekkvingene.

 Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae
 Gruppe Scydmaenitae Leach, 1815
 Stammen Eutheiini Casey, 1897
 Slekten Eutheia Stephens, 1830
 Eutheia americana Casey, 1897
 Eutheia bekchievi Jałoszyński, 2014
 Eutheia boreoindica Jałoszyński, 2025Jałoszyński, P. (2025) The first species of Eutheia Stephens from sub-Himalayan India (Coleoptera, Staphylinidae, Scydmaeninae). Zootaxa 5706 (4): 579–584. https://doi.org/10.11646/zootaxa.5706.4.7
 Eutheia carreti (Guillebeau, 1896)
 Eutheia clavicornis (Reitter, 1884)
 Eutheia exortiva (Kurbatov, 1990)
 Eutheia formicetorum (Reitter, 1882)
 Eutheia gramme Jałoszyński, 2008
 Eutheia hariola (Kurbatov, 1991)
 Eutheia himalayana (Franz, 1974)
 Eutheia horii Jałoszyński, 2004
 Eutheia jordaniae (Franz, 1982)
 Eutheia klapperichi (Franz, 1985)
 Eutheia laolongiana Jałoszyński, 2013
 Eutheia latissima Jałoszyński, 2008
 Eutheia linda O'Keefe, 1999
 Eutheia linearis Mulsant, 1861 - finnes i Norge
 Eutheia merklii Simon, 1880
 Eutheia mesoamericana Jałoszyński, 2011
 Eutheia mexicana (Franz, 1977)
 Eutheia minutissima (Sainte-Claire Deville, 1901)
 Eutheia morae Marsh, 1957
 Eutheia nigriceps (Guillebeau, 1896)
 Eutheia nujianglisuana Jałoszyński, 2010
 Eutheia paganettii (Franz, 1971)
 Eutheia parallela Fairmaire, 1879
 Eutheia plicata (Gyllenhal, 1813) - finnes i Norge
 Eutheia praeclara (Normand, 1909)
 Eutheia ptinelloides (J.Sahlberg, 1913)
 Eutheia puetzi Jałoszyński, 2008
 Eutheia pusilla (Franz, 1985)
 Eutheia quetzaltenango Jałoszyński, 2011
 Eutheia rufa Jałoszyński, 2004
 Eutheia schaumii (Kiesenwetter, 1858)
 Eutheia scitula Mäklin, 1852
 Eutheia sculpturata Jałoszyński, 2010
 Eutheia scydmaenoides Stephens, 1830 - finnes i Norge
 Eutheia siamensis
 Eutheia simillima (Franz, 1985)
 Eutheia taiwanensis (Franz, 1985)
 Eutheia tenerifae (Franz, 1971)
 Eutheia yoshidai Hoshina, 2007

 Referanser 

 Kilder 
 Jałoszyński, P. (2010) Eutheia nujianglisuana n.sp. from China, and an updated checklist of Palearctic Eutheia Stephens (Coleoptera: Staphylinidae: Scydmaeninae). Genus 21: 21-29. 
 Silfverberg, H. (1992) Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service version 2.4 (2011. Utbredelsesdatabase for europeiske dyr.  

 Eksterne lenker 

 Bilde av noen europeiske arter: 

Kategori:Perlebiller
Kategori:Biller formelt beskrevet i 1830
Kategori:Dyr formelt beskrevet av James Francis Stephens